Nakon uočene tehničke pogreške u **Odluci o izradi Izmjena i dopuna Urbanističkog plana uređenja naselja Stomorska**, objavljene u "Službenom glasniku Općine Šolta" broj 23/2023 od 27.12.2023. , temeljem članka 45. Poslovnika o radu Općinskog vijeća Općine Šolta ("Službeni glasnik Općine Šolta", broj 7/2021 i 5/2022) Općinsko vijeće Općine Šolta na svojoj 38. sjednici održanoj \_\_\_\_\_\_\_\_\_\_ donosi

**Odluku o ispravci**

**tehničke pogreške u Odluci o izradi Izmjena i dopuna Urbanističkog plana   
uređenja naselja Stomorska**

U Odluci oizradi Izmjena i dopuna Urbanističkog plana uređenja naselja Stomorska ispravlja se tehnička pogreška na način da u članku 15. umjesto riječi "osmog" treba stajati riječ "prvoga".

**Ispravljeni tekst glasi:**

„Članak 15.

Ova Odluka stupa na snagu prvoga dana od dana objave u „Službenom glasniku Općine Šolta““ .

KLASA:350-01/23-01/15

URBROJ:2181-49-01-24-

Grohote, \_\_\_\_\_\_\_\_\_\_\_2024.

**PREDSJEDNIK OPĆINSKOG VIJEĆA**

Teo Tomić, dipl. iur., v.r.

**OBRAZLOŽENJE**

**tehničke pogreške u Odluci o izradi Izmjena i dopuna Urbanističkog plana   
uređenja naselja Stomorska**

Na temelju članaka 86. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) i članka 28. Statuta Općine Šolta („Službeni glasnik Općine Šolta“, broj 6/21), Općinsko vijeće Općine Šolta na 36.sjednici održanoj 27. prosinca 2023. godine donijelo je Odluku o izradi Izmjena i dopuna Urbanističkog plana uređenja naselja Stomorska.

Predmetna Odluka o izradi objavljena je u "Službenom glasniku Općine Šolta", broj 23/2023 od 27.12.2023. Člankom 15. Odluke o izradi određeno je da predmetna odluka stupa na snagu osmoga dana od dana objave u "Službenom glasniku Općine Šolta". Člankom 45. Poslovnika o radu Općinskog vijeća Općine Šolta ("Službeni glasnik Općine Šolta", broj 7/2021 i 5/2022) određeno da opći akt može stupiti na snagu dan nakon dana objave u službenom glasniku, uz obrazloženje opravdanosti ranijeg stupanja na snagu.

Na temelju st. 3 čl. 59. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), predlagatelj akta je dao obrazloženje da je nakon 31. prosinca 2023. potrebno provoditi postupke na temelju novog Pravilnika o izradi prostornih planova ("Narodne novine", broj 152/2023) kojim se na nov način propisuje pojmovnik prostornog uređenja, sadržaj namjena, način propisivanja uvjeta provedbe zahvata u prostoru, sadržaj prostornih planova, prostorni pokazatelji, prostorni standardi, mjerila kartografskih prikaza prostornih planova, standard elaborata prostornih planova i elektronički standard prostornih planova.

S obzirom na gore navedeno, u članku 15. Odluke o izradi trebalo je kao dan stupanja na snagu akta odrediti najkasnije 31. prosinca 2023, kako bi postupak započeo u skladu sa zakonskim odredbama.

Sukladno navedenom, Općinskom vijeću dostavlja se Prijedlog Odluke o ispravci tehničke pogreške u Odluci o izradi Izmjena i dopuna Urbanističkog plana uređenja naselja Stomorska na razmatranje i donošenje.